paragraph_text: Armenci (armenski: Հայեր, Hayer), narod koji živi većinom na području Armenije, više od tri milijuna pripadnika. Sačinjavaju 98% stanovništva Armenije. Većinom su pripadnici Armenske apostolske Crkve, pripadnice istočnih pravoslavnih crkava, a sebe smatraju armenskim kršćanima. Kršćanstvo je kod njih uvedeno 301. godine. Do Prvog svjetskog rata bilo ih je oko 4 milijuna, no zbog turskih progona stradalo je milijun Armenaca, a mnogi su prisilno preseljeni u pustinje Mezopotamije. Znatan se broj Armenaca vratio u svoje domove. Govore armenskim jezikom.